Opis sustava: <https://www.lightbraincm.com/smart-vest/>

**Pametni prsluk**

Svojstva:

1. Reaktivnost – sustav pametnih prsluka kontinuirano prati fizičke parametre sportaša kao što su otkucaji srca, brzina disanja, tjelesna temperatura, razina umora, pokrete i mnoge druge. Ovime je pokriveno svojstvo reaktivnosti.

2.Konkurentnost – pametne veste imaju mnogo različitih komponenata kao što su senzori za mjerenje otkucaja srca, disanje, temperaturu i ostale biometrijske podatke. Također sadrže GPS, akcelerometre i žiroskope za praćenje brzine. Time se postiže konkurentnost unutar pojedine komponente. Također postoje komponente koje služe za bežični prijenos podataka čime se postiže i konkurentnost na razini raspodijeljenog sustava.

3. Interakcija s fizičkim svijetom – sustav trenerima šalje podatke o fizičkom stanju sportaša, ali samostalno ne radi nikakvu aktuaciju ako se na temelju mjerenja sustava uspostavi da je sportaš previše opterećen ili iscrpljen. O tome odluku donosi trener ili sam sportaš i time sustav pametnih prsluka ne ispunjava ovo svojstvo.

4. Računanje u stvarnom vremenu – Podaci se pomoću senzora prikupljaju i obrađuju u stvarnom vremenu, te se računaju i obrađuju podaci vezani uz razine umora i iscrpljenosti. Ovime je pokriveno svojstvo Računanja u stvarnom vremenu

5. Sigurnost – sustav pametnih prsluka ne radi nikakvu zaštitu podataka. Ovaj sustav podatke samo prosljeđuje sportašu ili treneru u stvarnom vremenu i pohranjuje te podatke. Zbog toga se može reći da sustav ne posjeduje svojstvo sigurnosti.

6. Energetska efikasnost – energija za rad pametnih prsluka se izvlači iz baterije koja se može puniti. Nije specifično navedeno kakva je energetska efikasnost ovog sustava pa smatram da ne ispunjavaju svojstvo energetske efikasnosti.

7. Interakcija s korisnicima – korisnik pametnih vesti može izabrati koje parametre će sustav pratiti, to može biti jedan, nekoliko ili čak svi parametri koje sustav može pratiti u isto vrijeme. Time se omogućuje interakcije s pojedinom komponentom i ostvareno je svojstvo interakcije s korisnikom.

8. Svjesnost konteksta – pametni prsluci ne mijenjaju svoje ponašanje u skladu s fizičkim promjenama korisnika, nego samo služe za praćenje parametara korisnika vezanih za njegovo fizičko stanje. Zbog toga ne posjeduju svojstvo svjesnosti konteksta.

9. Autonomnost – Sustav pametnih prsluka samostalno prati i analizira stanje korisnika, te samostalno prosljeđuje prikupljene podatke povezanom uređaju. Zbog toga ovaj sustav posjeduje svojstvo autonomnosti.

10. Adaptivnost – Ovaj sustav ne može samostalno promjeniti načine mjerenja parametara, niti se samostalno prilagoditi promjenama u okolini što bi značilo da sustav ne posjeduje svojstvo adaptivnosti